cyanic-selkie/wikianc huggingface dataset:
வராஹி ஆறு
வெளியிணைப்புகள்
பகுப்பு:கர்நாடக ஆறுகள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்‎
வளையாபதி (திரைப்படம்)
வளையாபதி 1952 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் முத்துகிருஷ்ணன், ஏ. கருணாநிதி மற்றும் பலரும் நடித்துள்ளனர். இப்படத்துக்கு பாரதிதாசன் திரைக்கதை, வசனம், பாடல்கள் எழுதினார்.
அஜய் சக்ரவர்த்தி
பண்டிட் அஜய் சக்ரவர்த்தி (Pandit Ajoy Chakrabarty) (பிறப்பு: திசம்பர் 25, 1952) இவர் ஓர் இந்திய இந்துஸ்தானி இசைப் பாடகராவார். இவருக்கு 2020 ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருது வழங்கப்பட்டது.
குரு
இவரது தந்தைதான் இவரது முதல் குரு. பின்னர் பன்னலால் சமந்தா, கனைதாஸ் பைகாரி மற்றும் ஞான பிரகாஷ் கோஷ் ஆகியோரிடம் படித்தார்.
அதுமட்டுமின்றி, லதாபத் உசேன் கான், நிப்ருதிபுவா சர்நாயக், இராபாய் பரோடேகர் போன்ற ஆசிரியர்களிடமிருந்தும், கர்நாடக பாணிகளை எம். பாலமுரளிகிருஷ்ணாவிடமிருந்தும் இவர் கற்றுக்கொண்டா. இது இவரது இசை வெளிப்பாடு மற்றும் திறமைகளை வளமாக்கிக் கொண்டது. கயால் வகைகளில் இதுபோன்ற தூய்மையான இசையை இவர் தும்ரி, தப்பா, பஜனை, கீர்த்தனை, இந்திய நாட்டுப்புற இசை, திரைப்படம் / திரைப்படம் அல்லாத மற்றும் நவீன பாடல்கள் போன்ற இலகுவான வடிவங்களை பல்வேறு மொழிகளில் வழங்குகிறார்.
விருதுகள்
பத்மசிறீ (2011), சங்கீத நாடக அகாதமி விருது (தில்லி, 1999-2000), குமார் கந்தர்வா தேசிய விருது (1993), சிறந்த ஆண் பின்னணி பாடகருக்கான தேசிய திரைப்பட விருது (பெங்காலி திரைப்படம் "சாந்தனீர்" 1990), தேசிய தான்சேன் சம்மான் விருதினை ( 2015) மத்திய பிரதேச முதல்வரிடமிருந்து பெற்றார். இவர் தனது சொந்த மாநிலமான மேற்கு வங்கத்தின் முன்னாள் மற்றும் தற்போதைய முதல்வர்களிடமிருந்தும் பல பாராட்டுக்களைப் பெற்றுள்ளார். 2012 ஆம் ஆண்டில், மேற்கு வங்க முதல்வர் மம்தா பானர்ஜி இவருக்கு மகா சங்கீத சம்மான் விருதினையும் மாநிலத்தின் மிக உயர்ந்த விருதுகளில் ஒன்றான பங்கா பிபுஷன் ஆகியவற்றையும் வழங்கினார். 2015 ஆம் ஆண்டில் இவர் குரு ஞான பிரகாஷ் கோஷ் வாழ்நாள் சாதனையாளர் விருதைப் பெற்றுள்ளார்.
ஜாஸ் இசையின் பிறப்பிடமான நியூ ஓர்லென்ஸ்  நகரத்தின் அரங்கத்தில் ஜாஸ் இசைக்கலைஞர்களுடன் நிகழ்ச்சியை நிகழ்த்திய பின்னர், அந்த நகரத்தில் இவருக்கு கௌரவ குடியுரிமை வழங்கப்பட்டது.
தொழில்
இந்தியாவின் சுதந்திரத்தின பொன்விழா கொண்டாட்டத்திற்காக பாக்கித்தான், சீனா மற்றும் பிபிசி ஆகியோரால் அழைக்கப்பட்ட முதல் இந்திய இசைப் பாடகர் ஆவார். கார்னகி அரங்கம், கென்னடி மையம், அமெரிக்காவின் நியூ ஓர்லென்ஸ் ஜாஸ் மண்டபம், ராயல் ஆல்பர்ட் அரங்கம், இங்கிலாந்தில் ராணி எலிசபெத் அரங்கம், பிரான்சில் உள்ள தியேட்டர் டி லா வில்லே போன்ற உலகெங்கிலும் உள்ள சில மதிப்புமிக்க இடங்களில் இவர் தனது நிகழ்ச்சிகளை நிகழ்த்தியுள்ளார். இவரது குரு ஞான பிரகாஷ் கோஷின் கொள்கைகளால் ஈர்க்கப்பட்ட சக்ரவர்த்தி சுருதினந்தன் என்ற இசைப் பள்ளியை நிறுவினார்.
வெளி இணைப்புகள்
பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1952 பிறப்புகள்
அட்சன் விரிகுடா
அட்சன் விரிகுடா (Hudson Bay) கனடாவின் கிழக்கு நடுப்பகுதியில் உள்ள விரிகுடாக் கடல் ஆகும். இது உலகின் நான்காவது மிகப்பெரும் கடல் ஆகும்; இதன் பரப்பு 316,000 சதுர மைல்கள் (819,000 சதுர கிலோமீட்டர்கள்). வடக்குக் கடலோரமும் மேற்கு கடலோரமும் நூனவுட்டிற்கு உரிமையானது. தெற்கு கடலோரம் மானிட்டோபாவிற்கும் ஒன்ராறியோவிற்கும் இடையே பிரிபட்டுள்ளது. கிழக்குக் கடலோரம் கியூபெக்கிற்குச் சொந்தமானது. இது அத்திலாந்திக்குப் பெருங்கடலுடன் விரிகுடாவின் வடகிழக்கில் உள்ள அட்சன் நீரிணையால் இணைக்கப்பட்டுள்ளது. விரிகுடாவின் வடக்கில் உள்ள பாக்சு கால்வாய் இதை ஆர்க்டிக் பெருங்கடலுடன் இணைக்கிறது.
இதன் நீர் மிகப் பரந்த பரப்பில் பாய்கின்றது; ஏறத்தாழ 3861400 km2 பரப்பில் ஒன்ராறியோவின் பகுதிகள், கியூபெக், சஸ்காச்சுவான், ஆல்பர்ட்டா, பெரும்பாலான மானிட்டோபா, தென்கிழக்கு நூனவுட், மற்றும் வடக்கு டகோட்டா, தெற்கு டகோட்டா, மினசோட்டா, மொன்ட்டானா பகுதிகளுக்குப் பாய்கின்றது. அட்சன் விரிகுடாவின் தென்பக்க கிளை ஜேம்சு விரிகுடா எனப்படுகின்றது.
1610இல் தனது கப்பல் டிசுகவரி மூலம் வந்து இந்த விரிகுடாவை கண்டறிந்த இங்கிலாந்தின் நாடுகாண் பயணி என்றி அட்சன் பெயரில் இது அழைக்கப்படுகின்றது.
வெளி இணைப்புகள்
பகுப்பு:கடல்கள் பகுப்பு:கனடாவின் புவியியல்
கவரைப்பேட்டை அஞ்சல் தேவி பவனிபுத்தியம்மன் கோயில்
கவரைப்பேட்டை அஞ்சல் தேவி பவனிபுத்தியம்மன் கோயில் தமிழ்நாட்டில் திருவள்ளூர் மாவட்டம், கவரைப்பேட்டை அஞ்சல் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் பவானியம்மன் சன்னதியும், துர்க்கை, நவகிரகம், நாகாத்தம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறையில் பூத்த சின்ன மலர்
சிறையில் பூத்த சின்ன மலர் ( ஆங்கிலம்: :Sirayil Pootha Chinna Malar) 1990 இல் வெளிவந்த தமிழ காதல் நாடகத் திரைப்படம் ஆகும். இப்படத்தை இயக்குநர் அமிர்தம் என்பவர் கதை மற்றும் திரைக்கதை மற்றும் வசனம் ஆகியவற்றை எழுதி இயக்கியுள்ளார். ஸ்ரீதிருமலா ஆர்ட் புரடக்சன்சு சார்பில் இப்படத்தை எம். கோபி என்பவர் தயாரித்துள்ளார். ஒளிப்பதிவை எஸ். மாருதி ராவ் மேற்கொண்டுள்ளார். பி. வெங்கடேசுவர ராவ் படத்தொகுப்பை மேற்கொண்டார்.இத்திரைப்படத்தில் நடிகர் விஜயகாந்த், பானுப்ரியா, சாந்திப்ரியா மற்றும் நடிகர் ராஜேஷ் ஆகியோரும் முக்கிய வேடங்களில் நடித்திருந்தனர். இசையமைப்பாளர் இளையராஜா இப்படத்திற்கு இசையமைத்திருந்தார். பின்னர் இது தெலுங்கு மொழியில் "ரவுடிலாகு ரவுடி'' என்றும், இந்தியில் "சக்மி ஷெர்" என்றும் மொழி மாற்றம் செய்யப்பட்டது ..  மேலும் ஸ்ரீதிருமலா ஆர்ட் புரடக்சன்சு சார்பில் இப்படம் வெளியிடப்பட்டது.
கதை
கிராமத்தில் வசித்து வரும் முத்தப்பா (விஜயகாந்த்), ஒரு ஏழைப்பாடகன். அவன் அவ்வூரில் உள்ள ஒரு கொடூரமான நில உரிமையாளரின் (ராஜேஷ்) சகோதரியைக் நேசிக்கிறார். இதனால் முத்தப்பா இன்னல்களைச் சந்திக்கிறார். தனது தங்கையின் காதலை விரும்பாத அந்த நிலச்சுவான்தார் முத்தப்பாவை கொல்ல ஏற்பாடு செய்கிறார். அந்த கொலை முயற்சியில் இருந்து தப்பிய பின்னர், முத்தப்பா அவன் நேசித்த பெண்மணியை மணக்கிறார்.
பின்னர் நில உரிமையாளர் ஒருவழியாக அவர்கள் இருவரின் உறவை மறைமுகமாக ஏற்றுக்கொண்டார் என்பதை அறிந்து முத்தப்பா அதிர்ச்சியடைகிறார். இருப்பினும், அன்று இரவில் முத்தப்பாவும் அவரது மனைவியும் ஒருவரை ஒருவர் சந்திக்க முடியாத வகையில் நில உரிமையாளரின் சகோதரரால் ஒரு ரகசிய மற்றும் தனி சிறைச்சாலைகளுக்கு இருவரும் மாற்றப்படுகிறார்கள். இந்த சம்பவத்திற்குப் பிறகு அவர் கிராமத்தில் காதலைத் தடைசெய்கிறார். மேலும் தனது சகோதரியின் திருமணம் நடத்தப்பட்ட கோவிலையும் மூடுகிறார். சிறைக்குச் சென்று இறந்த முத்தப்பாவை மக்கள் மறந்து விடுகிறார்கள்.
சில காலம் கழிந்த பின் பார்த்திபன் (விஜயகாந்த்மீண்டும்), நில உரிமையாளரின் அடக்குமுறைகளி வெளிப்படையாக எதிர்க்கும் ஒரு தைரியமான இளைஞனாக கிராமத்திற்கு வருகிறான். அவன் பூட்டியிருந்த கிராம கோவிலை மீண்டும் திறந்து காதலர்களை ஒன்றிணைக்க உதவுகிறான். நில உரிமையாளரின் துடுக்குத்தனமான குழந்தைகளை கூட அவனை அவமானப்படுத்துகிறார்கள். மேலும் அவனை கோபத்திற்கு ஆளாக்குகிறார்கள். ஒரு நாள் நிலச்சுவான்தார் பார்த்திபன் பாடும் ஒரு பாடலைக் கேட்க நேரிடுகிறது. அது ஏற்கனவே முத்தப்பாவால் பாடப்பட்டதை அறிகிறார். மேலும் முத்தப்பாவைப் போலவே இருக்கும் பார்த்திபனது உருவ ஒற்றுமையைக் கண்டு அதிர்ச்சியடைகிறார்.
பார்த்திபன் யார்? அவன் முத்தப்பாவுடன் தொடர்புடையவனா? முத்தப்பா சிறையிலிருந்து தப்பித்தாரா? பின்னர் என்ன நடக்கிறது என்பது கதையின் முக்கிய அம்சமாக அமைகிறது.
நடிகர்கள்
முத்தப்பா மற்றும் பார்த்திபனாக விஜயகாந்த்
பானுப்ரியா
சாந்திப்ரியா
நில உரிமையாளராக ராஜேஷ்
எஸ். எஸ். சந்திரன்
ஜெயபாரதி (மலையாள நடிகர்)
தாரா ( கன்னட நடிகை)
தியாகு
கோகிலா
சிவராம்
எஸ். ஏ. கண்ணன்
அபிநயா
வாணி
லதா
உஷாபிரியா
பிரேமி
ஒலிப்பதிவு
இசையமைப்பாளர் இளையராஜா இப்படத்திற்கு இசையமைத்திருந்தார். ஆறு பாடல்கள அடங்கிய இதன் ஒலித்தொகுப்பில் கவிஞர் வாலி, பிற சூடன், கங்கை அமரன் மற்றும் புலவர் புலமைப்பித்தன் ஆகியோர் பாடல்களை எழுதியிருந்தனர். மேலும் இப்படத்தில் இடம் பெற்ற கவிஞர்: வாலி "அதிசய நடனமிடும் அபிநய சரஸ்வதியோ.." என்ற பாடலும் "ஆலோலம் பாடும்" என்ற பாடலும் 1990 களில் இசை ரசிகர்களிடையே பெரும் வர்வேற்பைப் பெற்றது.
விமர்சனம்
"தி இந்தியன் எக்ஸ்பிரசு இவ்வாறு தனது விமர்சனத்தில் எழுதியது " இயக்குநர் அமிர்தம் இயக்கிய இத்திரைப்படம் இந்தியப் பாரம்பரியமான கதைகளைப் பின்பற்றுகிறது"
External links
பகுப்பு:1990 தமிழ்த் திரைப்படங்கள்‎ பகுப்பு:இந்தியத் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள்
இந்தியாவில் பவளப் பாறைகள்
இந்தியாவில் பவளப் பாறைகள் (Coral reefs in India) என்பவை மிகப் பழமையான மற்றும் ஆற்றல் மிக்க சூழல்தொகுதிகளில் ஒன்றாகும். கணக்கிலடங்கா கடல்வாழ் உயிரினங்களுக்கு இவை ஒரு சரணாலயமாக இருப்பதோடு மட்டுமில்லாமல் கடற்கரையை கடலரிப்பில் இருந்து காப்பதில் மிகமுக்கியப் பங்காற்றுகின்றன. இந்தியா சுமார் 8000 கிலோமீட்டர் நீளமுள்ள கடற்கரையைக் கொண்டிருக்கிறது.
அந்தமான் நிகோபார் தீவுகள்
வங்காள விரிகுடாவில் இத்தீவு அமைந்துள்ளது. குறிப்பாக கடலோரப் பாறைத்தொடர் பவளப்பாறைகள் கொண்ட 500 தீவுகளைக் கொண்டுள்ளது. பெரும்பாலான தீவுகளில் உயிரியல் பல்வகைமை ஆரோக்கியமானதாக இருக்கிறது.
கட்சு வளைகுடா
பிரத்தியேகமாக கடலோரப் பாறைத்தொடர் பவளப்பாறைகள் இத்தீவில் உள்ளன. உயர் உவர்ப்புத் தன்மை மற்றும் உயர் வெப்பநிலை மாறுபாடுகள் காரணமாக இங்குள்ள பவளப்பாறைகள் ஒப்பீட்டளவில் குறைவான வளர்ச்சியையே பெற்றுள்ளன. துறைமுகங்களில் பல்லுயிர்ப் பெருக்கம் குறைவான அளவில் காணப்படுகிறது. கட்சு வளைகுடா முழுவதுமே கடல்சார் தேசிய பூங்காவாகவும் கருதப்படுகிறது.
மன்னார் வளைகுடா
வடக்கில் இராமேசுவரம் முதல் தெற்கில் தூத்துக்குடி வரை சங்கிலித் தொடராக அமைந்துள்ள 21 தீவுகள் தீவோரப் பவளப்பாறைகளைக் கொண்டிருக்கின்றன. வளைகுடாவின் இப்பகுதி மன்னார் வளைகுடா தேசிய கடல்சார் உயிரியல் பூங்காவாக உருவாக்கப்பட்டு பராமரிக்கப்படுகிறது.
இலட்சத்தீவுகள்
தனிப்பட்ட பவளப் பாறைகளால் ஆன 36 பவளத் தீவுகளைக் கொண்டுள்ளது. இவற்றில் பத்து தீவுகளில் மனிதர்கள் வசிக்கின்றனர். தீவுகள் குறைந்தபட்சம் ஒரு கிலோமீட்டர் முதல் ஒன்பது கிலோமீட்டர் வரையிலான நீளம் கொண்டு அதிகபட்சமாக இரண்டு கிலோமீடருக்கு மிகாத அகலம் கொண்டவையாக இருக்கின்றன.
மற்றவை
மகாராட்டிராவின் சிந்துதுர்கா மாவட்டத்தில் உள்ள மால்வன் தாலுக்காவில் இருக்கும் தார்கர்லி கிராமத்தில் மிகச்சிறிய பவளப் பாறை, விசயதுர்கையில் உள்ள ஆங்கிரியா கடற்கரை, கர்நாடகாவில் உள்ள நேத்ரானி தீவு போன்றவை இந்தியாவிலுள்ள மற்ற பவளப் பாறைகளாகும்.
உசாத்துணை
இந்தியா பகுப்பு:இந்தியப் புவியியல் பகுப்பு:இந்தியாவில் கடலடிப் பாறைகள்
கலிலேயக் கடல்
கலிலேயக் கடல் (Sea of Galilee) என்றும் கெனசரேத்து ஏரி (Lake of Gennesaret) என்றும் அழைக்கப்படுகின்ற பெரும் நீர்த்தேக்கம் இசுரயேல் நாட்டில் உள்ளது. மனித இதயம் போன்ற வடிவம் கொண்ட இந்த ஏரிப் பகுதியில்தான் இயேசு கிறித்துவின் பணி பெரும்பாலும் நிகழ்ந்தது. விவிலிய வரலாற்றில் இந்த ஏரி சிறப்பான பங்கு வகிக்கிறது.
ஏரியின் அளவுகள்
கெனசரேத்து ஏரி இசுரயேல் நாட்டில் நல்ல தண்ணீர் கொண்ட ஏரிகளுள் மிகப் பெரியதாகும். இதன் சுற்றளவு 53 கிலோமீட்டர் (33 மைல்); நீளம் சுமார் 21 கிமீ (13 மைல்); இதன் பரப்பளவு 166 சதுர கிமீ (64 சதுர மைல்). ஏரியின் மிக அதிக ஆழம் 43 மீ (141 அடி). கடல்மட்டத்திலிருந்து 214 மீட்டர் (702 அடி) தாழ்ந்துள்ள இந்த ஏரி உலகிலேயே நல்ல தண்ணீர் நீர்த்தேக்கங்களுள் மிகவும் தாழ்ந்த மட்டத்திலும், உப்புநீர் கொண்ட சாக்கடலுக்கு அடுத்தபடியாக உலக ஏரிகளுள் தாழ்ந்த மட்டத்திலுள்ள ஏரிகளுள் இரண்டாவதாகவும் உள்ளது. நீரடி ஊற்றுகளிலிருந்தும் யோர்தான் ஆற்றிலிருந்தும் இந்த ஏரிக்குத் தண்ணீர் கிடைக்கிறது.
புவியியல் அமைப்பு
கலிலேயக் கடல் வடக்கு இசுரயேலில் அமைந்துள்ளது. ஆப்பிரிக்க மற்றும் அராபிய நிலத்தட்டுகள் பிரிவதால் ஏற்பட்டுள்ள யோர்தான் பிளவுப் பள்ளத்தாக்கில் இந்த ஏரி உள்ளது. எனவே, அதில் நில நடுக்கம் ஏற்படுவது உண்டு; முற்காலத்தில் எரிமலைக் கொந்தளிப்பும் அங்கு நிகழ்ந்ததுண்டு.
பெயர் விளக்கம்: விவிலியப் பின்னணி
புதிய ஏற்பாட்டு நூல்களில் இந்த ஏரி ”கலிலேயக் கடல்” என்றும் ”திபேரியக் கடல்” என்றும் அழைக்கப்படுகிறது (காண்க: கலிலேயக் கடல்: மத்தேயு 4:18, மாற்கு 1:16, யோவான் 6:1; திபேரியக் கடல்: யோவான் 6:1; 21:1).
கின்னர் என்னும் எபிரேயச் சொல்லுக்கு யாழ் என்று பொருள். இந்த ஏரி யாழ் வடிவில் உள்ளதால் அப்பெயர் பெற்றிருக்கலாம்.
இயற்கைச் சூழல்
அழகிய நீல நிறத்துடன் தோன்றும் இந்த ஏரியின் கரையில் பல பழவகை மரங்களும், வண்ண மலர்ச்செடிகளும் அமைந்து இதற்கு அழகூட்டுகிறன. இதன் கரையில் சிறு மலைகள் இருக்கின்றன. இப்பகுதி மிகவும் செழிப்பான இடம். கண்ணைப் பறிக்கும் வண்ண மலர்களும், பசுமையான செடி கொடிகளும் பார்ப்பவர்களுக்குப் பரவசமூட்டுகின்றன. மிதமான வெப்பமுடைய நீர் இந்த ஏரியிலுள்ளதும் இதற்குக் காரணம்.
ஈராயிரம் ஆண்டுகளுக்கு மேலாக இந்த ஏரியில் மீன்பிடிக்கும் தொழில் செழித்தோங்கி வந்துள்ளது. 230 படகுகள் மீன்பிடித்தலில் ஈடுபட்டிருந்ததாக முதல் நூற்றாண்டு வரலாற்றாசிரியர் ஃபிளாவியுஸ் ஜொசிஃபஸ் என்பவர் கூறுகிறார். இந்த ஏரியில் காணப்படும் திலாப்பியா மீனுக்கு தூய பேதுரு மீன் (St. Peter's Fish) என்னும் சிறப்புப் பெயர் உண்டு.
இயேசுவும் கலிலேயக் கடலும்
இரண்டாயிரம் ஆண்டுகளுக்கு முன் இயேசு பணிசெய்த காலத்திலேயே கலிலேயக் கடல் மிகவும் பேர்போன இடமாக இருந்தது. ”கடலோர நெடுஞ்சாலை” (Via Maris) என்னும் பெயர்கொண்ட வணிகப் பாதை அவ்வழியே சென்று, எகிப்து நாட்டையும் வடக்கு அரசுகளையும் இணைத்தது. அந்த ஏரிக்கரையில் உரோமையர் பல நகர்களை நிறுவினர். கதாரா (Gadara), ஹிப்போஸ் (Hippos), திபேரியாஸ் (Tiberias) என்னும் அந்நகரங்களில் வாணிகம் செழித்தது. இயேசு பலமுறை இக்கடலுக்கு வந்துள்ளார். இந்த ஏரிக்கரையில் மீனவர் குடியிருப்புகள் பல இருந்தன. அங்கு வாணிகம் சிறப்பாக நடைபெற்றது.
இயேசு தமது முதல் திருத்தூதர்களை அழைத்தபோது, இக்கடலில்தான் அவர்கள் மீன்பிடித்துக்கொண்டிருந்தனர் (மத்தேயு 4:18-22; மாற்கு 1:14-20; லூக்கா 5:1-11). இவ்வாறு, மீன்பிடித் தொழிலை விட்டுவிட்டு இயேசுவைப் பின்சென்றவர்கள் திருத்தூதர்கள் பேதுருவும் அவர்தம் உடன்பிறப்பு அந்திரேயாவும், மற்றும் யோவான், அவர்தம் உடன்பிறப்பு யாக்கோபு என்பவரும் ஆவர்.
கலிலேயக் கடலருகில் அமைந்த ஒரு மலையில்தான் இயேசு ஒரு நீண்ட சொற்பொழிவு ஆற்றியதாக மத்தேயு நற்செய்தியாளர் குறித்துள்ளார் (காண்க: மத்தேயு 5:1-7:28). இது மலைப்பொழிவு என்னும் பெயரால் அழைக்கப்படுகிறது.
அதிசய மீன்பாடு புதுமை
இயேசு தம் அதிசய வல்லமையைப் பயன்படுத்தி இருமுறை பெருமளவில் மீன்பாடு நிகழச் செய்தார் என்று நூல்கள் கூறுகின்றன. முதல் புதுமையை லூக்காவும் இரண்டாம் புதுமையை யோவானும் குறித்துள்ளனர்.
யோவான் 21:1-14: சாவினின்று உயிர்பெற்றெழுந்த இயேசு திபேரியக் கடல் அருகே தம் சீடருக்குத் தோன்றியதை யோவான் பதிவுசெய்துள்ளார். இரவு முழுதும் வலைவீசியும் மீன் அகப்படாமல் இருந்தது. ஏரிக் கரையில் நின்ற இயேசு படகிலிருந்த சீமோனையும் மற்றவர்களையும் நோக்கி, படகின் வலப்பக்கத்தில் வலைவீசுங்கள்; மீன் கிடைக்கும் என்றார். அவர்களும் அவ்வாறே வீசினார்கள். மீன்கள் மிகுதியாய் அகப்பட்டதால் அவர்களால் வலையை இழுக்க முடியவில்லை. வலையில் 153 மீன்கள் இருந்தன.
அதிசய மீன்பாடு நிகழ்ந்தது இரு தடவை குறிப்பிடப்பட்டாலும் ஒரே நிகழ்ச்சியைத்தான் விவரிக்கின்றன என்று விவிலிய அறிஞர் கருதுகின்றனர். இயேசுவின் பணிக்காலத்தின் தொடக்கத்திலும் அவர் உயிர்த்தெழுந்த பின்னும் இந்நிகழ்ச்சியைக் குறிப்பிடுவதன் வழியாக இயேசுவிடம் கடவுளின் வல்லமை துலங்கியது என்றும், இயேசுவின் பணியை அவர்தம் சீடர்கள் தொடர்ந்து ஆற்றி, உலக மக்கள் எல்லாரையும் (153 மீன்கள்) கடவுளின் ஆட்சியில் கொண்டுசேர்க்க வேண்டும் என்றும் இயேசு அப்பொறுப்பைச் சீடர்களுக்கு அளித்தார் என்றும் புதிய ஏற்பாடு கூறுகின்றது. இதையே லூக்காவும் யோவானும் வெவ்வேறு விதங்களில் பதிவுசெய்துள்ளதாகத் தெரிகிறது.
பிற புதுமைகள்
கலிலேயக் கடலில் ஏற்பட்ட புயலை இயேசு அடக்கிய நிகழ்ச்சியையும் நற்செய்தியாளர்கள் குறிப்பிட்டுள்ளனர் (காண்க: மத்தேயு 8:23-27, மாற்கு 4:35-41, லூக்கா 8:22-25).
கலிலேயக் கடலருகில் பாலைநிலத்தில் இயேசு ஐயாயிரம் பேருக்கு அதிசயமான விதத்தில் உணவளித்தார் என்னும் செய்தியும் நற்செய்தியில் காணப்படுகிறது (காண்க: மத்தேயு 14:13-21, மாற்கு 6:30-44, லூக்கா 9:10-17, யோவான் 6:1-14).
இயேசுவின் காலத்திற்குப் பிந்திய வரலாறு
கி.பி. 153இல் யூதர்கள் உரோமை ஆட்சியை எதிர்த்துக் கிளர்ச்சி செய்தபோது உரோமையர் எருசலேமைத் தாக்கினர். யூத சமய வழிபாடுகள் அங்கே தடைசெய்யப்பட்டன. எனவே, யூத மக்கள் எருசலேமை விட்டு கலிலேயப் பகுதிகளுக்குச் சென்றனர். இவ்வாறு கலிலேலயக் கடலும் கடற்பகுதியும், குறிப்பாக திபேரியாஸ் நகரும் முதன்மை பெறலாயின. அக்காலத்தில் யூத சமய இலக்கியங்கள் பல திபேரியாசில் உருவாக்கப்பட்டன.
கி.பி. நான்காம் நூற்றாண்டிலிருந்து ஏழாம் நூற்றாண்டுவரை கலிலேயக் கடல் பகுதி கிறித்தவர்களின் திருத்தலமாகப் போற்றப்பட்டது. பல திருப்பயணியர் இயேசு வாழ்ந்த இடங்களைத் தரிசிக்கச் சென்றனர். பின்னர் 12ஆம் நூற்றாண்டுவரை இசுலாமிய ஆதிக்கம் ஏற்பட்டது.
சுற்றுலா விரிவாக்கம்
கலிலேயக் கடல் பகுதியில் இன்று சுற்றுலா முதன்மை பெற்றுள்ளது. திபேரியாஸ் நகரத்தையும், இயேசுவின் வாழ்க்கையோடு தொடர்புடைய இடங்களையும் சந்திப்பதற்குப் பல திருப்பயணிகளும் அங்கு செல்கிறார்கள். மீன்பிடித்தல் தொடர்ந்து நடைபெற்றுவருகிறது. ஏரிக் கரையில் வாழைத் தோட்டங்கள் அமைக்கப்பட்டுள்ளன.
கலிலேயக் கடலிலிருந்து தண்ணீர் யோர்தான் ஆற்றில் பாயும் இடம் தனிச் சிறப்பு வாய்ந்தது. இயேசு யோர்தான் ஆற்றில் திருமுழுக்குப் பெற்றார் என்னும் வரலாற்று நிகழ்வின் அடிப்படையில் இன்று ஆயிரக்கணக்கான மக்கள் யோர்தான் ஆற்றில் மூழ்கித் திருமுழுக்குப் பெறச் செல்கிறார்கள். சுற்றுலாப் பயணிகள் தம் கைகளாலே கட்டுமரம் போன்ற ஒரு தட்டைப் படகு (Rafsodia) கட்டி அதில் ஏறி ஏரியைக் கடப்பது ஒரு சிறப்பு நிகழ்ச்சியாக உள்ளது.
ஆதாரங்கள்
பகுப்பு:விவிலிய இடங்கள் பகுப்பு:இசுரேலிய நீர்வளம் பகுப்பு:எபிரேய விவிலிய இடங்கள்
தமிழகத்தில் மேலைப் பழங்கற்காலம்
thumb|180px|தமிழகத்தில் மேலைப் பழங்கற்கால ஆயுதங்கள் தமிழகத்தில் மேலைப் பழங்கற்காலம் கி.மு. 20,000 முதல் கி.மு. 10,000 வரை நிலைத்திருந்தது. தமிழகத்தில் கீழைப் பழங்கற்காலம், மத்திய பழங்கற்காலம் செழித்திருந்த அளவு மேலைப் பழங்கற்காலம் வளரவில்லை என்றாலும் செங்கற்பட்டு குடியம் குகையில் இவைக் காணப்படுகின்றன. ஆனால் மற்ற தென்னிந்திய பகுதிகளில் காணப்படும் அளவுக்கு சிறப்பியல்புகளை கொண்டிருக்கவில்லை. தமிழகத்தில் வாழ்ந்த இக்கால மனிதர்கள் ஒரே கல்லில் பல சமாந்தரமான பக்கங்களையுடைய சிறிய நீள்சதுரங்கள் வரும் அயுதங்களை அமைக்க கற்றுக்கொண்டார்கள். இவை வட தென்னிந்தியா மற்றும் ஐரோப்பாவில் கிடைக்கும் அளவு செழித்திருக்கவில்லை என்றிருந்தாலும் இதில் மேலாய்வுகள் செய்யப்பட வேண்டியுளது. அதுவரைக்கும் தமிழகத்தில் கீழைப் பழங்கற்காலம் தொடர்ந்து இடைக்கற்காலம் திடீரென முளைத்ததாகவே ஆராய்ச்சியாளர்கள் கொண்டிருப்பர்.
மேற்கோள்கள்
பகுப்பு:தமிழகத்தில் கற்காலம்
சில்பா பிரபாகர் சதீஷ்
சில்பா பிரபாகர் சதீஷ், 2009 ஆம் ஆண்டு தொகுதியைச் சேர்ந்த இந்திய ஆட்சிப்பணி அலுவலர் ஆவார். தமிழ்நாட்டின் திருநெல்வேலி மாவட்டத்தின் 215வது ஆட்சியர் மற்றும் முதல் பெண் ஆட்சியர் என்ற பெருமையைக் கொண்ட இவர் மே 2018 ஆம் ஆண்டில் முதன்முதலாக மாவட்ட ஆட்சியராக பொறுப்பேற்றுள்ளார். பொதுமக்களுக்கு முன்னுதாரணமாக தனது 3 வயது மகளை, இந்தியாவில் உள்ள கிராமப்புற குழந்தை பராமரிப்பு மையமான அங்கன்வாடியில் சேர்த்ததன் மூலம் விழிப்புணர்வை ஏற்படுத்திய இவர், தனது நிர்வாகப்பணியில் சிறப்பாக செயல்பட்டு வருகிறார்,
தற்போது தமிழக முதலமைச்சரின் நேரடிக் கட்டுப்பாட்டில் இயங்கிய குறைதீர்ப்புத் துறைகளை ஒருங்கிணைத்து `முதல்வரின் முகவரி ’ என்ற புதிய துறையின் சிறப்பு அதிகாரியாக சில்பா பிரபாகர் சதீஷ் பணியாற்றிவருகிறார்.
ஆரம்ப கால வாழ்க்கை
சில்பா பிரபாகர் சதீஷ், இந்தியாவின் கர்நாடகாவில் 30 ஆகஸ்ட் 1981 அன்று பிறந்துள்ளார். பெங்களூரு பல்கலைக்கழகத்தில் சட்டத்தில் பட்டம் பெற்ற இவர், 2009 ஆம் ஆண்டில் நடைபெற்ற அகில இந்திய ஒன்றிய அரசுப்பணியாளர் தேர்வாணையத் தேர்வில் 46 வது இடத்தை பிடித்து, அரசு நிர்வாக அதிகாரியாக தேர்ச்சி பெற்றுள்ளார்.
மேற்கோள்கள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:இந்திய அரசு அதிகாரிகள் பகுப்பு:தமிழ்நாடு பெண்கள் பகுப்பு:இந்திய ஆட்சிப் பணி அலுவலர்கள்
அனைத்துலகப் பாலைவனமும் பாலைவனமாதலும் ஆண்டு
2006 ஆம் ஆண்டு அனைத்துலகப் பாலைவனமும் பாலைவனமாதலும் ஆண்டு என ஐக்கிய நாடுகள் அவையால் அறிவிக்கப்பட்டது. 2003 ஆம் ஆண்டு டிசம்பரில் கூடிய ஐக்கிய நாடுகள் பொதுச் சபையில் 58 ஆவது அமர்வில் இதற்கான தீர்மானம் (இல. A/RES/58/211) நிறைவேற்றப்பட்டது. உலகில் பாலைவனமாதல் அதிகரித்துச் செல்வதைத் தடுப்பதற்கு உதவுவதற்காகவே இத் தீர்மானம் எடுக்கப்பட்டது. இந்த விடயம் தொடர்பில் மக்களிடையே விழிப்புணர்வைத் தூண்ட உதவுமாறும், அந்த நோக்கத்துக்கான செயற்பாடுகளை ஆதரிக்குமாறும் நாடுகளையும், பன்னாட்டு அளவிலும் உள்நாட்டிலும் இயங்கும் மக்கள் அமைப்புக்களையும் தீர்மானம் கேட்டுக்கொண்டது.
நோக்கம்
இதன் நோக்கம் உலகின் பாலைவனங்கள் பற்றியும் சிறப்பாக பாலைவனமாதல் பிரச்சினை பற்றியும் மக்களிடையே விழிப்புணர்வை ஏற்படுத்துவது ஆகும். காலநிலை மாற்றம், உயிரியல் பல்வகைமை இழப்பு ஆகியவற்றோடு பாலைவனமாதலும் மனிதகுலத்தைப் பயமுறுத்தும் ஒரு பெரிய பிரச்சினை என்பதையும்; நிலம் தரங்குறைதல், உலகின் மூன்றில் ஒரு பங்கு நிலப்பகுதியையும், நூற்றுக்கு மேற்பட்ட நாடுகளில் வாழும் ஏறத்தாழ ஒரு பில்லியன் மக்களையும் பாதிக்கிறது என்பதையும் மக்கள் அறியச் செய்வது இந்த நோக்கத்தின் ஒரு பகுதி. இத்துடன், உலகெங்கிலும் உள்ள பாலைவனங்களின் தனித்துவமான சூழல்மண்டலங்களையும், பண்பாட்டுப் பல்வகைமையையும் போற்றிப் பேணுவதும் இந்த ஆண்டின் நோக்கங்களில் ஒன்றாகும்.
வெளியிணைப்புக்கள்
பகுப்பு:ஐக்கிய நாடுகள் கடைப்பிடிப்புக்கள் பகுப்பு:2006 நிகழ்வுகள் பகுப்பு:2006
மாயமான்குறிச்சி சாஸ்தா கோயில்
மாயமான்குறிச்சி சாஸ்தா கோயில் தமிழ்நாட்டில் திருநெல்வேலி மாவட்டம், மாயமான்குறிச்சி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெரிய புத்தகம் (ஆல்கஹாலிக்ஸ் அனானிமஸ்)
ஆல்கஹாலிக்ஸ் அனானிமஸ் (Alcoholics Anonymous): "ஆயிரக்கணக்கான ஆண்களும் பெண்களும் குடி நோயிலிருந்து எவ்வாறு மீண்டார்கள் என்ற கதை''.
முதல் பதிப்பில் பயன்படுத்தப்பட்ட காகிதத்தின் தடிமன் காரணமாக பெரிய புத்தகம் என்று அழைக்கப்படுகிறது. 1939 ஆம் ஆண்டு எழுதப்பட்ட அடிப்படை உரை இது. குடிநோயிலிருந்து மீள்வது எப்படி என்பதை விவரிக்கிறது. ஆல்கஹாலிக்ஸ் அனானிமஸ் (ஏஏ) நிறுவனர்களில் ஒருவரான வில்லியம் ஜி  பில் டபிள்யூ. வில்சனால் எழுதப்பட்டது. இந்த புத்தகம் வெளியீட்டிற்கு பின்தான் "பன்னிரண்டு வழிமுறை" என்ற அடிமையிலிருந்து மீட்பு திட்டம் உருவானது. பன்னிரண்டு வழிமுறை மீட்பு திட்டம் இன்று ஹெராயின் போதைப் பழக்கம் மற்றும் கஞ்சா போதை, அதிக உணவு உண்ணல், பாலியல் உறவு அடிமைத்தனம் மற்றும் சூதாட்ட அடிமைத்தனத்திலிருந்து மீட்க உதவுகிறது.
எல்லா காலத்திலும் அதிகம் விற்பனையாகும் புத்தகங்களில் இதுவும் ஒன்றாகும். 2011 ஆம் ஆண்டில் 3 கோடி பிரதிகள் விற்றுள்ளது. டைம் பத்திரிகை 1923 ஆம் ஆண்டுமுதல் ஆங்கிலத்தில் எழுதப்பட்ட 100 சிறந்த மற்றும் மிகவும் செல்வாக்குமிக்க புத்தகங்களின் பட்டியலில் பெரிய புத்தகத்தை வைத்ததுள்ளது. இந்த ஆண்டில்தான் டைம் பத்திரிகை முதன்முதலில் வெளியிடப்பட்டது. காங்கிரசு நூலகம் 2012 ஆம் தனது புத்தக கண்காட்சியில் 82 ஆம் வரிசை எண்னில் வைத்து அமெரிக்காவை வடிவமைத்த புத்தகங்களில் ஒன்றாக பார்வையாளர்களுக்கு வைத்துப் போற்றியது.
வரலாறு
இடது|thumb|210x210px| நியூயார்க்கின் கட்டோனாவில் வில்சனின் வீடு ஸ்டெப்பிங் ஸ்டோன்ஸ், அங்கு அவர் பயன்படுத்திய மேசை உள்ளது அருங்காட்சியகத்தின் ஒரு பகுதியாகும் அமெரிக்க பங்கு சந்தையுள்ள வால்வீதியில் பில்டபிள்யூ வெற்றிகரமான தொழிலதிபராக இருந்தார். ஆனால் அவரது நாள்பட்ட குடிப்பழக்கத்தின் காரணமாக அவரது வாழ்க்கை குழப்பத்தில் இருந்தது .1 934 ஆம் ஆண்டில் அவருடன் குடிக்கும் நண்பரான எபி டி யின் அழைப்பை ஏற்று ஆக்ஸ்போர்டு குழுவில் பில் டபிள்யூ சேர்ந்தார். இக் குழுவானது நேர்மை, மன தூய்மை, தன்னலமற்ற தன்மை மற்றும் அன்பு ஆகிய “நான்கு முக்கிய குறிக்கோள்களை” அடிப்படையாக கொண்ட ஆன்மீக இயக்கம். டாக்டர் பாப்பை மே 1935 இல் சந்தித்தார். தங்கள் கதைகளை ஒருவருக்கொருவர் பகிர்ந்து கொண்டனர். இருவரும் குடிநோயாளிகளை எவ்வாறு சிறந்த முறையில் அணுகுவது என்பது குறித்து வேலை செய்யத் தொடங்கினர். மற்றவர்களுக்கும் குடிநோயிலிருந்து மீள உதவ தொடங்கினர்.1 937 ஆம் ஆண்டின் ஆரம்பத்திலேயே புத்தகத்திற்கான சிந்தனை உருவானது. பில் டபிள்யூ மற்றும் டாக்டர் பாப் அவர்களின் வழிமுறைகள் 40 க்கும் மேற்பட்ட நபர்கள் 2 வருடங்களுக்கும் மேலாக குடியற்ற வாழ்கையில் இருக்க உதவியதை உணர்ந்தனர். புத்தகந்தான் அவர்களின் செய்தியை தொலைதூரத்திற்கு கொண்டு செல்வதற்காக இருந்த வழி. 1938 ஆம் ஆண்டில் வில்சன் இந்த புத்தகத்தை எழுதத் தொடங்கினார், புத்தகம் எழுதும் காலத்தில் மது மற்றும் போதைப்பொருள் பற்றிய ஆராய்ச்சி நிபுணரான சார்லஸ் பி. டவுன்ஸ் ஆல்கஹாலிக்ஸ் அனானிமசுக்கு 2500 டாலர்கள் கடன் கொடுத்து உதவினார். .
பெரிய புத்தகம் முதலில் 1939 ஆம் ஆண்டில் ஏஏ நிறுவனர்களான பில் டபிள்யூ மற்றும் டாக்டர் பாப் ஆகியோரால் வெளியிடப்பட்டது. பெரிய புத்தகமே ஏஏ வின் அடிப்படை உரையாக செயல்படுகிறது. பல மொழிகளில் மொழிபெயர்ப்பும், ஏராளமான மறுபதிப்புகளும் திருத்தங்களும் வெளியிடப்பட்டது. இரண்டாவது பதிப்பு (1955) 1,150,000 பிரதிகள் கொண்டது. இந்த புத்தகம் ஆல்கஹாலிக்ஸ் அனானிமஸ் உலக சேவைமையத்தால் வெளியிடப்படுகிறது. ஏஏ அலுவலகங்கள் மற்றும் கூட்டங்கள் மூலமாகவும், புத்தக விற்பனையாளர்கள் மூலமாகவும் கிடைக்கிறது. 4 வது பதிப்பு (2001) இணையத்தில் இலவசமாகக் கிடைக்கிறது. மார்டி மான் (1904-1980) பெரிய புத்தகத்தின் இரண்டாவது மற்றும் நான்காவது பதிப்புகளில் மூலம் "பெண்களும் துன்பப் படுகின்றனர்" என்ற அத்தியாயத்தை எழுதினார்.
வழக்கமாக ஏஏ பெரிய புத்தகம் விவிலியத்திற்கு அடுத்தபடியாக அதிகம் அச்சிடப்பட்ட புத்தகம் என்ற கூற்றுகளைக் கூட்டங்களில் கேட்கலாம். இது ஒரு தவறான கணக்கீடு. ஏறக்குறைய இதுவரை மொத்தமாக 30 மில்லியன் பிரதிகள் அச்சிடப்பட்டிருக்கிறது.
அமெரிக்க குடியரசுத் தலைவர் ரிச்சர்ட் நிக்சன் புத்தகத்தின் பத்துலட்சமாவது பிரதியை பெற்றார். .1941 ஆம் ஆண்டு முதல் சான் குவென்டினில் நடைபெற்ற ஆல்கஹால்லிக்ஸ் அனானிமஸின் முதல் சிறைக் கூட்டத்தை நினைவுகூரும் வகையில் 250 ஆவது லட்சம் பிரதியை சான் குவென்டின் மாநில சிறைச்சாலையின் சிறை காப்பாளர் ஜில் பிரவுனுக்கு  டொராண்டோவில்,  ஒண்டாரியோ,  கனடா நடைபெற்ற ஏஏவின்  சர்வதேச மாநாட்டில்  வழங்கப்பட்டது. இந்த புத்தகத்தின் 300 ஆவதுலட்சம் பதிப்பு நகல் 2010 இல் அமெரிக்க மருத்துவ சங்கத்திற்கு வழங்கப்பட்டது. இச் சங்கம் 1956 ஆம் ஆண்டில் குடிப்பழக்கத்தை ஒரு நோயாக அறிவித்தது.
சுருக்கம்
பெரிய புத்தகம் 400 க்கும் மேற்பட்ட பக்கங்களைக் கொண்டுள்ளது. பில்லின் கதை, டாக்டர் பாப்பின் கொடுங்கனவுகள், சில குடிநோயளிகளின் தனிப்பட்ட அனுபவங்கள். பன்னிரண்டு வழிமுறை திட்டமாக உருவாகக் காரணமான விரிவான தீர்வுகள் விளக்க பட்டுள்ளது. பன்னிரண்டு வழிமுறைகளை எவ்வாறு பயன்படுத்துவது என்பது எடுத்துக்காட்டுகள் மற்றும் நிகழ்வுகளைப் பயன்படுத்தி விளக்கப்பட்டுள்ளது. சில அத்தியாயங்கள் ஒரு குறிப்பிட்ட வாசிப்பாளர்களைக் குறிவைக்கின்றன. ஒர் அத்தியாயம் பகுத்தறிவுவாதிகளுக்காக அர்ப்பணிக்கப்பட்டுள்ளது. மற்றொன்று "மனைவிமார்களுக்கு" என்று பெயரிடப்பட்டுள்ளது (முதல் AA உறுப்பினர்களில் பெரும்பாலோர் ஆண்கள்). இன்னொன்று முதலாளிகளுக்கானது. புத்தகத்தின் இரண்டாம் பகுதி (இதன் உள்ளடக்கம் பதிப்பிலிருந்து பதிப்பிற்கு மாறுபடும்) தனிப்பட்ட கதைகளின் தொகுப்பாகும். இதில் குடிநோயாளிகள் அடிமைத்தன்மை மற்றும் மீண்டவிதம் பற்றிய கதைகளைச் சொல்கிறார்கள்.
அடிக்கடி பெரிய புத்தகத்தில் குறிப்பிடப்படும் பிரிவுகள்:
புத்தகத்தின் முக்கிய குறிக்கோள் என்னவென்றால், வாசகர் தனது பிரச்சினையை தீர்க்க தன்னை விட ஒரு உயர்ந்த சக்தியைக் கண்டுபிடிப்பதை சாத்தியமாக்குவதாகும். "எங்கள் வகை" குடிநோயாளிகள் எந்த சூழ்நிலையிலும் மிதமாக குடிப்பது முடியாது என்று எழுத்தாளர் குறிப்பிடுகிறார். குடிக்காமல் இருப்பது மற்றும் குடிநோய் பற்றி புரிந்துகொள்வது மட்டுமே மீட்புக்கு வழிவகுக்கும். 25 வருடம் குடியை நிறுத்தியிருந்த பிறகு, மிதமாக குடிக்கத் தொடங்கிய இரண்டு மாதங்களுக்குள் மருத்துவமனையில் சேர்ந்த ஒரு மனிதனினை உதாரணம் காட்டி. அவர் குடிக்க காரணம் ஒரு முறை குடிநோயாளி, எப்போதும் குடிநோயாளி எனக் கூறுகிறார்.
ஒரு குடிநோயாளி அவராகவே குடிப்பதை விட்டுவிடுவது சாத்தியமில்லை என்று புத்தகம் வாதிடுகிறது. ஒரு புதிய அணுகுமுறையும் அல்லது குறிப்பிட்ட நற்குணங்கள் கூட இதில் உதவுவதில்லை. ஒரு குடிநோயாளிக்கு அவரே அவருக்கு உதவ முடியாது என்பதை ஒப்புக் கொள்ள வேண்டும். ஒர் "உயர் சக்தி" மற்றும் குழு மட்டுமே உதவ முடியும். எடுத்துக்காட்டாக ஃப்ரெட் என்ற மனிதனின் கதை கொடுக்கப்பட்டுள்ளது, அவர் குடிப்பதில் எந்த கட்டுப்பாடும் இல்லை, ஆனால் இறுதியாக ஏஏ வின் கொள்கைகளை ஏற்று கொண்டார். அதனால் முன்பு வாழ்ந்த வாழ்க்கையைவிட  "எல்லையற்ற திருப்திகரமான வாழ்க்கையை" நடத்துகிறார். நன்றி செலுத்துவதை ஒரு கடமையாக செய்கிறார். பெரிய புத்தகத்தின் அறிமுகவுரையில், குடிநோய் சிகிச்சை நிபுணரான, வில்லியம் டன்கன் சில்க்வொர்த், எம்.டி. ஏஏ வின் நிறுவனர் பில் மற்றும் பிற நம்பிக்கையற்ற குடிநோயளிகளைத் தொடர்ந்து கவனித்த பின்னர், ஏஏவின் திட்டத்தை ஆதரிக்கிறார்   "பெரும்பாலான சந்தர்ப்பங்களில், ஆன்மீக தீர்வைத் தவிர" வேறு தீர்வு இல்லை என்று சில்க்வொர்த் கூறினார். இன்று "பல மருத்துவர்கள், மனநல மருத்துவர்களும்" ஏஏ எற்படுத்திய மாறுதல்களை உறுதிப்படுத்துகின்றனர்.
முதல் பதிப்பு
முதல் பதிப்பின் வெளியீட்டின் போது,பெரிய புத்தகம் பொதுவாக பெரும்பாலான நல்ல விமர்சனங்களால் பெரும் வரவேற்பைப் பெற்றது, ஒரு விமர்சகர் "இருபதாம் நூற்றாண்டின் மிகப் பெரிய மீட்பின் சக்தி" என்று குறிப்பிடுகிறார். நியூயார்க் டைம்ஸின் ஒரு விமர்சகர், இந்த புத்தகத்தின் ஆய்வறிக்கை இந்த விஷயத்தில் வேறு எந்த புத்தகத்தையும் விட உளவியல் ரீதியாக ஒரு சிறந்த தளத்தைக் கொண்டுள்ளது, இந்தப் புத்தகம் இதுவரை வெளியிடப்பட்ட மற்ற புத்தகங்களைப் போலல்லாது என்றும் கூறினார். மற்ற விமர்சகர்கள் இந்த புத்தகத்தை அசாதாரணமானது, குடிப்பழக்கத்தின் பிரச்சினையைப் பற்றி கவலைப்படுபவர்களின் கவனத்திற்கு இது தகுதியானது என்று கூறினார். AA குழுவின் உறுப்பினர்களுடன் தொடர்பு கொள்வது ஒருவரின் பணிக்கான மரியாதையை அதிகரிக்கிறது என்பதை அமெரிக்க மனநல சமூகத் தொழிலாளர்கள் சங்கம் குறிப்பிட்டது. "சாதாரண மனிதனுக்கு, புத்தகம் மிகவும் தெளிவாக உள்ளது. தொழில்முறை நபருக்கு இது முதலில் கொஞ்சம் தவறாக வழிநடத்துகிறது, இதன் ஆன்மீக அம்சம் இது மற்றொரு மறுமலர்ச்சி இயக்கம் என்ற தோற்றத்தை அளிக்கிறது "மற்றும்" புத்தகத்தைப் படிப்பதை விட செயலில் உள்ள நுட்பத்தைப் பார்ப்பது தொழில்முறை நபருக்கு மிகவும் சுவாரஸ்யமாக இருக்கிறது. " இருப்பினும், அனைத்து விமர்சகர்களும், குறிப்பாக மருத்துவத் துறையில் உள்ளவர்கள் புத்தகத்தில் தகுதியைக் காணவில்லை. அமெரிக்க மருத்துவ சங்கத்தின் சஞ்சிகை அக்டோபர் 1939 தொகுதியில் வெளிவந்த மறுஆய்வு இந்த புத்தகத்தை "பிரச்சாரம் மற்றும் மத அறிவுரைகளை ஒழுங்கமைக்கும் ஆர்வமுள்ள கலவையாகும் ... எந்த வகையிலும் ஒரு அறிவியல் புத்தகம்" அல்ல என்றது. இதேபோல், நரம்பு மற்றும் மன நோய்களின் சஞ்சிகை பெரிய புத்தகம் "வார்த்தைகளில் பெரியது ... ஒரு வகையான முகாம் கூட்டம் ... குடிப்பழக்கத்தின் உள் அர்த்தத்தில் ஒரு வார்த்தை கூட இல்லை. இது அனைத்தும் மேம்போக்கு பொருளில் உள்ளது. " இந்த மதிப்பாய்வு குடிகாரனை "இழிவுபடுத்துகிறது": "மதுபானம், பொதுவாகப் பேசுவதால், சர்வவல்லமையுள்ள மருட்சி நிலைக்கு ஒரு குழந்தையின் பின்னடைவை வாழ்கிறது, ஒருவேளை அவர் குறைந்தபட்சம் பிற்போக்குத்தனமான வெகுஜன உளவியல் முறைகளால் கையாளப்படுகிறார், இதில், உணரப்பட்டபடி, மத ஆர்வங்கள் உள்ளன, எனவே புத்தகத்தின் மத போக்கு. " இந்த இரண்டு பத்திரிகைகளிலும் புத்தகத்தைப் பற்றியும், குடிப்பழக்கத்தைப் பற்றியும் உள்ள கருத்துக்கள் 20 ஆம் நூற்றாண்டின் நடுப்பகுதியில் மனநலத் துறையினர்கள் குடிகாரர்களையும்  பிற போதைப்பொருட்களை எவ்வாறு பார்த்தார்கள் என்பதற்கு சான்று.
பின்னர் பதிப்புகள்
1955 ஆம் ஆண்டில் பெரிய புத்தகத்தின் இரண்டாவது பதிப்பு வெளியிடப்பட்டபோது, விமர்சகர்கள் மீண்டும் தங்கள் கருத்துக்களைக் கூறினர், வரவேற்பு இன்னும் சாதகமாக இருந்தது. ஒரு விமர்சகர் புத்தகத்தின் பக்கங்கள் அமெரிக்க வரலாற்றில் இடம்பெறும் என்றும், "மனிதனின் முதிர்ச்சியின் முழு வரலாற்றின் மூலமும் அங்கேயே இருக்கும்" என்று கூறினார். 1976 ஆம் ஆண்டில் மூன்றாம் பதிப்பின் வெளியீட்டிலும் இதுதான். 1985 ஆம் ஆண்டில் பணியாளர் உதவி காலாண்டு இதழ் புத்தகத்தை மறுபரிசீலனை செய்ய போதை பழக்கவழக்கங்கள் துறையில் மூன்று நிபுணர்களைக் கேட்டது, ஒவ்வொரு விமர்சகரும் பின்வரும் கேள்விகளுக்கு பதிலளிக்குமாறு கேட்டுக்கொண்டது:
ஆல்பர்ட் எல்லிஸ் இந்த புத்தகம்"சிக்கலானது மற்றும் ஆழமானது", மேலும் இது போதைப் பழக்கமுள்ள மில்லியன் கணக்கான மக்களுக்கு உதவியிருக்கலாம் என்று ஒப்புக் கொண்டார். மீண்டு வரும் குடிநோயாளிக்கு பயனுள்ளதாக இருக்கும் பன்னிரண்டு வழிமுறைகளில் ஏழு மட்டும் என்றார் எல்லிஸ் அவையாவன : 1, 4, 5, 8, 9, 10, மற்றும் 12 ஆம் வழிமுறைகள், "இவை தங்கள் அடிமைதனம் மற்றும் சுய-அழிவு வழிகளை ஒப்புக் கொள்ளும்படி கேட்டுக்கொள்கின்றன,  அவர்கள் தீங்கு செய்தவர்களுக்கு பரிகாரம் செய்ய கற்ப்பிக்கிறது, ஒரு தத்துவ விழிப்புணர்வைப் பெற்று, மேலும் தங்கள் தெளிவுதன்மை செய்தியை மற்ற குடிகாரர்களிடம் கொண்டு செல்கிறார்கள். " எவ்வாறாயினும், 2, 3, 6, 7 மற்றும் 11 ஆம் வழிமுறைகள், குடிகாரர்களை உயர்ந்த சக்தியை நம்பியிருக்க வேண்டும் என்று வற்புறுத்துவது சந்தேதிற்குரியது என்று எல்லிஸ் நம்பினார். இந்த நடவடிக்கைகளை அவநம்பிக்கை செய்வதற்கான சில காரணங்கள், அஞ்ஞானவாதிகளாகவோ அல்லது நாத்திகராகவோ இருக்கும்போது மில்லியன் கணக்கானவர்கள் மதுவை வென்றுள்ளனர் என்ற வாதமும், ஒரு உயர் சக்தியின் மீதான நம்பிக்கையை ஏற்றுக்கொள்ள வேண்டிய அவசியம், அதை ஈர்த்ததை விட அதிகமான மக்களை திட்டத்திலிருந்து விலக்கிவிடக்கூடும் என்பதும் அடங்கும். புத்தகத்தின் எல்லிஸின் பகுப்பாய்வு என்னவென்றால், அது சில சிறந்த பார்வைகளைக் கொண்டுள்ளது, ஆனால் "AA என்பது யாருடைய விருப்பத்திற்கும் தலைவணங்கும் ஒரு அமைப்பு அல்ல- எந்தவொரு கற்பனையான உயர் சக்தியையும் உள்ளடக்கியது."
ஜி. ஆலன் மார்லட் உயர்ந்த சக்தியின் அவசியத்தின் அவசியத்தையும் கேள்வி எழுப்பினார், ஆனால் "கடந்த 50 ஆண்டுகளில் AA இன் அற்புதமான வெற்றியைக் கண்டு அவர் ஈர்க்கப்பட்டார்". குடிப்பழக்கம் உண்மையில் ஒரு மன நோயாக இருந்தால் (அதற்கு ஆல்கஹால் உண்மையான தீர்வு அல்ல), ஏஏ வின்  கூட்டுறவு ஒரு உயர் சக்தியுடன் ஒன்றிணைத்து  ஆல்கஹாலின் மீது உள்ள ஏக்கத்தை நிறைவேற்றுவதை தடுக்க வழி வழங்குகிறது. குறிப்பாக அது அதன் உறுப்பினர்களை நிதானமாக வைத்திருக்கிறது, இது ஏஏ அடிக்கடி செய்கிறது. "
மூன்று நிபுணர்களில் ஆபிரகாம் ட்வெர்ஸ்கி மிகவும் நேர்மறையானவர், "இன்றைய மதுபானத்திற்கு பெரிய புத்தகத்தின் தொடர்ச்சியான பொருத்தப்பாடு துல்லியமாக அதன் உள்ளடக்கங்களால் சிகிச்சையளிக்கவோ கற்பிக்கவோ முயலவில்லை என்பதன் காரணமாகும். மாறாக, இது ஒரு நிரலின் விளக்கமாகும், இது செயல்திறன் மிக்கது, மேலும் நிரல் உதவிய நபர்களின் சான்றுகளை வழங்குகிறது. " ட்வெர்ஸ்கி 12-படி திட்டத்தின் மற்ற போதைப்பொருட்களுக்கும் சிகிச்சையளிக்கும் திறனைப் பாராட்டினார் "ஏனெனில் 12-படிகள் ஆளுமை, வளர்ச்சி மற்றும் சுய-உணர்தலுக்கான ஒரு நெறிமுறையாகும், இது மது அல்லாத அல்லது அல்லாதவர்களுக்கு கூட மதிப்புக் கொடுக்கும் செயல்முறையாகும். தனிநபர். " ட்வெர்ஸ்கியின் பாராட்டுக்கள் "பிக் புக் மற்றும் ஏஏ ஆகியவை அவை தோன்றிய நாளையே இன்றும் திறம்பட இருக்கின்றன, மேலும் அவை காலப்போக்கில் தடையின்றி இருக்கக்கூடும்" என்ற அவரது முடிவோடு மிக எளிதாக சுருக்கமாகக் கூறப்படுகிறது.
மரபு
பெரிய புத்தகம் வெளியிடப்படுவதற்கு முன்பு, அமெரிக்காவில் குடிப்பழக்கம் பெரும்பாலும் 19 ஆம் நூற்றாண்டில் இருந்ததைப் போலவே பார்க்கப்பட்டது. 19 ஆம் நூற்றாண்டின் நிதானமான இயக்கங்களும், தடை மீதான சமீபத்திய பரிசோதனையும் தனிநபரை மையமாகக் கொண்டு, "சீரழிவு, உயிரியல் காரணிகள், நச்சு சுற்றுச்சூழல் தாக்கங்கள் அல்லது தார்மீக தீமைகள் ஆகியவை சமூக, தார்மீக மற்றும் மருத்துவ சிக்கல்களின் அடுக்கைத் தூண்டக்கூடும்" என்ற கோட்பாட்டால் ஊக்குவிக்கப்பட்டது. இந்த கோட்பாடு டார்வினியனுக்கு முந்தைய நம்பிக்கையிலிருந்து பிள்ளைகள் பெற்றோரிலிருந்து பெற்ற குணநலன்களைப் பெற்றனர். 20 ஆம் நூற்றாண்டின் முற்பகுதியில் விஞ்ஞான அறிவின் அதிகரிப்பு குடிகாரர்களின் இந்த பார்வை குறித்த கேள்விகளுக்கு வழிவகுத்தது, ஆனால் இந்த பார்வை நூற்றாண்டின் முதல் 30 ஆண்டுகளில் ஆதிக்கம் செலுத்தியது. குடிப்பழக்கத்தை ஒரு நோயாகப் பார்ப்பதற்கான ஒரு தீர்க்கமான திருப்பம் தி பிக் புக் வெளியீடு மற்றும் ஏஏ நிறுவப்பட்டது
வெளி இணைப்புகள்
பகுப்பு:சுய உதவிப் புத்தகங்கள் பகுப்பு:1939 படைப்புகள்
புறவுறைத் தொகுதி
புறவுறைத் தொகுதி என்பது உடலைச் சேதங்களில் இருந்து பாதுகாக்கும் உறுப்புக்களின் தொகுதியாகும். இது, தோலையும், அதனோடு சேர்ந்த உரோமம், செதில், நகம் போன்றவற்றையும் உள்ளடக்குகிறது. புறவுறைத் தொகுதி பல செயற்பாடுகளைச் செய்கிறது. விலங்குகளில், இது அவற்றின் உடலுள் நீர் புகாது தடுத்தல், உள்ளேயுள்ள இழையங்களைப் பாதுகாத்தல், கழிவுப் பொருள்களை வெளியேற்றுதல், வெப்பநிலையைச் சமநிலையாக்குதல் போன்ற தொழில்களைச் செய்கின்றது. அத்துடன், வலி, தொடுகை, வெப்பம், அழுத்தம் ஆகியவற்றை உணரக்கூடிய உணரிகளும் இங்கேயே அமைந்துள்ளன. மனிதர்களில் இது உயிர்ச்சத்து டி ஐயும் உற்பத்தி செய்கின்றது.
புறவுறைத் தொகுதியே உடலில் உள்ள மிகப்பெரிய உறுப்புத் தொகுதி. இத்தொகுதி உடலைப் புறச் சூழலிலிருந்து பிரிப்பதுடன், அச் சூழல் பற்றிய தகவல்களை விலங்குக்கு வழங்கிச் சூழலின் சாதகமற்ற நிலைமைகளில் விலங்கின் உடல் பாதிப்படையாமலும் காக்கிறது. நீரில் வாழுகின்ற அல்லது தொடர்ச்சியாக ஈரலிப்பான வாழிடங்களில் வாழும் சிறு உடல் கொண்ட முதுகெலும்பிலிகள் மூச்சு விடுவதற்கும் புறவுறைத் தொகுதியே பயன்படுகின்றது.
பகுப்பு:புறவுறைத் தொகுதி பகுப்பு:உடலியங்கியல்
கோவை - 48 (நெல்)
கோ - (ஆர்) - 48 (CO (R) 48) எனப்படும் இந்த நெல் வகை, ஏ டி டீ - 19 மற்றும் கோ - 43 (CO 43 / ASD 19) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (TNAU), 2007 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
மலாய் நீர்க்குமளி
உசாத்துணை
பகுப்பு:பழ மரங்கள்
இண்டியம்(III) அயோடைடு
இண்டியம்(III) அயோடைடு (Indium(III) iodide) InI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியமும் அயோடினும் சேர்ந்து இச்சேர்மம் உருவாகிறது.
தயாரிப்பு
ஐதரோ அயோடிக் அமிலத்தில் கரைந்த இண்டியத்தை ஆவியாக்குதல் மூலமாக இண்டியம்(III) அயோடைடு உருவாகிறது.
பண்புகள்
தனித்துவமான மஞ்சள் மற்றும் சிவப்பு நிற இண்டியம்(III) அயோடைடுகள் அறியப்படுகின்றன. 57 பாகை செல்சியசு வெப்பநிலையில் சிவப்பு நிற இண்டியம்(III) அயோடைடு மஞ்சள் நிற இண்டியம்(III) அயோடைடு சேர்மமாக மாற்றமடைகிறது. எக்சு கதிர் படிகவியல் ஆய்வுகள் சிவப்பு இண்டியம்(III) அயோடைடின் கட்டமைப்பை உறுதி செய்யவில்லை. ஆனால் நிறமாலையியல் ஆய்வுகள் ஆறு ஒருங்கிணைவுகளை இண்டியம் பெற்றுள்ளதாகத் தெரிவிக்கின்றன. மஞ்சள் வடிவ இண்டியம்(III) அயோடைடில் (In2I6) 4 ஒருங்கிணைவு இண்டியம் மையங்கள் உள்ளன.
தொட்டியப்பட்டி ஊராட்சி
தொட்டியப்பட்டி ஊராட்சி (Thottiyapatti Gram Panchayat), தமிழ்நாட்டின் நாமக்கல் மாவட்டத்தில் உள்ள வெண்ணந்தூர் வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1197 ஆகும். இவர்களில் பெண்கள் 598 பேரும் ஆண்கள் 599 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெரமியம்
பெரமியம் (ஆங்கிலம்:Peramiyam),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம் மூலனூர்பேரூராட்சியில் இருக்கும் ஒரு ஊராட்சி ஆகும்.
புவியியல்
இவ்வூரின் அமைவிடம் 10.80° N 77.63° E ஆகும். கடல் மட்டத்தில் இருந்து இவ்வூர் சராசரியாக 238 மீட்டர் (780 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2000 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மூலனூர் மக்களின் சராசரி கல்வியறிவு 61% ஆகும், இதில் ஆண்களின் கல்வியறிவு 71%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட கூடியதே.
இறை வழிபாடு தளங்கள்
பிரமயம் ( பெரமியம் )
வலஞ்சுழிநா தன்னைபதத்தை வந்தனைசெய் சிந்தை
நலம்பெருகு காவலவன் நட்புக் குலம்படைத்த
ஆன்பொருனை சூழ்பிரம யம்.
தென்கரை நாடு பன்னிரண்டு கிராமச் சிவாலயங்கள்.
ஏர்கொற்றை நகர்தன்னி லப்பரமர் தென்னீசர்
இனிமைசெய் மூலநகர் சோ
ழீஸ்வரர் குறிச்சியூர் அழகீஸ் வரத்தேவர்
இளம்பிள்ளை மாணிக் கரும்
நீர்கொண்ட கோமங்கை கோவீசர் வீராச்சி
நிலையுறும் காசிலிங்கர்
நேமமிகு தூரைநகர் மாணிக்க மூர்த்தியும்
எதிரனூர் மாந்தி லிங்கர்
பார்கொண்ட பிரமயம் திருவலஞ் சுழிநாதர்
பரவுநீ லம்பூர் ஏணிப்
பரமர்ஊ திப்பதிக் கயிலாயர் குகை மணகர்ப்
பதியினில் பால்வண் ணரும்
சிகரிஏ ணிப்பச்சை யும்
செயல்வண்ண நதிமங்கை அம்பிகா நதிபரவு
தேன்கரசு நாடுதானே.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
தேசூர் ரேணுகாம்பாள் கோயில்
தேசூர் ரேணுகாம்பாள் கோயில் தமிழ்நாட்டில் திருவண்ணாமலை மாவட்டம், தேசூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ரேணுகாம்பாள் சன்னதியும், விநாயகர், நவக்கிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. [[தை மாதம்]] காணும்பொங்கல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தொல்லியல் உருவரை
தொல்லியல் உருவரை ''(Outline of Archaeology) பின்வரும் பருந்து பார்வையையும் வழிகாட்டு தலைப்புகளையும் உள்ளடக்குகிறது:
தொல்லியல் (Archaeology)  மாந்தப் பேரினப் பண்பாட்டைப் பயில்கிறது; இதற்கு இப்புலம் பொருள்சார் எச்சங்களையும், தொல்கட்டகங்கள், தொல்பொருள்கள், உயிரெச்சங்கள், மாந்தவெச்சங்கள், நிலக்கிடப்பியல். போன்ற சுற்றுச்சூழல் தரவுகளையும் மீட்டு ஆவணப்படுத்தி பகுப்பாய்வு செய்கிறது.
தொல்லியல் எத்தன்மையானது??
தொல்லியல் பின்வரும் அனைத்து வகையினதாகவும் விவரிக்கப்படுகிறது:
தொல்லியல்சார் அறிவியல்
தொல்லியல்சார் அறிவியல்
தொல்லியல் வரலாறு
தொல்லியல் வரலாறு
தொல்லியல் கோட்பாடு
தொல்லியல் கோட்பாடு
காலவாரியாகத் தொல்லியல்
தொல்லியல் காலங்கள் பட்டியல்
தொல்லியல் களங்கள்
தொல்லியல் களம்
தொல்லியலாளர்களின் தாக்கம்
தொல்லியலாளர்கள் பட்டியல்
வெளி இணைப்புகள்
* தொல்லியல்
அசங்கர்
thumb|upright|அசங்கரின் மரச்சிற்பம், ஜப்பான், ஆண்டு 1208 thumb|upright|அசங்கரை நோக்கும் [[மைத்திரேயர் - திபெத்திய பௌத்த சித்தரிப்பு]]
அசங்கர் தனது உடன் பிறந்தவரான வசுபந்துவுடன் இணைந்து யோகசாரம் எனும் மகாயான பௌத்த விஞ்ஞானவாத தத்துவப் பிரிவை நிறுவியவர். வசுபந்துவுடன் இணைந்து திரிபிடகத்தின் அபிதம்மத்தை விரிவாக விளக்கிய பௌத்த தத்துவ ஆசிரியர்.
பண்டைய காந்தார நாட்டின் புருஷபுரம் எனும் தற்கால பாகிஸ்தானில் உள்ள பெசாவர் நகரத்தில் சத்திரிய தந்தைக்கும் வேதிய தாய்க்கும் கி பி நான்காம் நூற்றாண்டில் பிறந்தவர். துவக்கத்தில் சர்வாஸ்திவாத பௌத்தப் பிரிவில் இருந்தவர். பின்னர் மகாயான பௌத்தத்தில் இணைந்தவர்.
வெளி இணைப்புகள்
பகுப்பு:பௌத்த அறிஞர்கள் பகுப்பு:நான்காம் நூற்றாண்டு இறப்புகள் பகுப்பு:300 பிறப்புகள் பகுப்பு:இந்திய மெய்யியலாளர்கள் பகுப்பு:இந்தியப் பௌத்தர்கள்
சம்பாகுளம்
thumb| சம்பாகுளம் வழியாக செல்லும் பம்பா நதி சம்பாகுளம் (ஆங்கிலம்: Champakulam ) என்பது இந்திய மாநிலமான கேரளாவின்ஆலப்புழா மாவட்டத்திலிலுள்ள ஒரு கிராமம் ஆகும். சம்பாகுளம் என்பது கேரளாவின் அரிசி கிண்ணமான குட்டநாட்டின் ஒரு பகுதியாகும். மேலும் இது பச்சை நெல் வயல்கள், தேங்காய் தோப்புகள் மற்றும் நீர் கோழிகள் ஆகியவற்றால் நிறைந்திருக்கிறது. சம்பாகுளம் ஒரு முக்கியமான சுற்றுலா தலமாகும். இது மூலம் படகு பந்தயத்திற்கு பிரபலமானது. பம்பா நதி இந்தக் கிராமம் வழியாக பாய்ந்து இரண்டாக பிரிக்கிறது. இது ஆலப்புழா, சங்கனாச்சேரி மற்றும் எடத்துவா ஆகியவற்றுக்கு சாலை வழியாக இணைக்கப்பட்டுள்ளது. நீர் மூலம், இது பல்வேறு இடங்களுடனும் இணைக்கப்பட்டுள்ளது.
சம்பாகுளம் கல்லூர்காடு புனித மரியன்னை போரேன் தேவாலயம் (வலியா பள்ளி)
சம்பாகுளம் கல்லூர்காடு புனித மரியன்னை போரேன் தேவாலயம் ) (சம்பக்குளம் வலியா பள்ளி என்றும் அழைக்கப்படுகிறது) இந்தியாவின் பழமையான கிறித்துவ தேவாலயங்களில் ஒன்றாகும்.  ஆழப்புழா மாவட்டத்தில் உள்ள கிட்டத்தட்ட அனைத்து கத்தோலிக்க சிரிய தேவாலயங்களின் தாய் தேவாலயமும் இதுவாகும். இது கி.பி 427இல் நிறுவப்பட்டது என்று நம்பப்படுகிறது. தேவாலயத்தைச் சுற்றியுள்ள பல பாறை கல்வெட்டுகள் பல முறை புனரமைக்கப்பட்ட தேவாலயத்தின் வரலாற்றைப் பற்றி சொல்கின்றன. சாம்பக்குளம் தேவாலயத்தில் உள்ள திறந்தவெளி கல்வெட்டுகள் கி.பி 1151 வரையிலான அதன் பழங்காலத்தின் தெளிவான ஆவணங்களைக் கொண்ட மிகப் பழமையான ஒன்றாகும். தேவாலயத்தின் வரலாற்றைப் பற்றி பல தொல்பொருள் கலைப்பொருட்கள் காணப்படுகின்றன. சம்பாகுளம் தேவாலயம் ஒரு காலத்தில் நிரணம் தேவாலயத்தின் கீழ் இருந்தது. சாம்பக்குளம் தேவாலயம் இயாக்கோபிய சிரியக் குழுவுடன் மிகவும் நட்பான உறவைக் கொண்டிருந்தது. பதினெட்டாம் நூற்றாண்டில் பல கிறிஸ்தவ மத ரீதியான முயற்சிகளில் முக்கிய பங்கு வகித்தது. இது இந்தியாவின் சிரோ-மலபார் கத்தோலிக்க திருச்சபையைச் சேர்ந்த ஒன்றாகும்.
இந்த தேவாலயத்தில் ஆண்டு விருந்து ஒவ்வொரு ஆண்டும் அக்டோபர் மூன்றாம் ஞாயிற்றுக்கிழமை நடைபெறும். புனித யோசேப்பின் ஆண்டு விருந்து மார்ச் 19 அன்று கொண்டாடப்படுகிறது.
சம்பாகுளம் மூலம் படகு பந்தயம்
சம்பாகுளம் மூலம் படகுப் பந்தயம் தென்னிந்தியாவின் கேரள மாநிலத்தில் மிகப் பழமையான   மற்றும் மிகவும் பிரபலமான வல்லம் காளி என்ற (பாம்பு படகுப் பந்தயம்) ஒன்றாகும். அம்பலப்புழா சிறீ கிருஷ்ணன் கோயிலில் தெய்வம் நிறுவப்பட்ட நாளான மலையாள மாதமான மிதுனம் மூலம் நாளில் (மலையாள சகாப்ததின்படி) பந்தயம் நடைபெறுகிறது.
சம்பாகுளம் சுந்தன் சுண்டன்கள் (பாம்பு படகுகள்) செம்பகாச்சேரி ஆட்சியாளர்களின் படகுகளாக இருந்து வருகிறது. இப்போது அவர்கள் பந்தயங்களுக்கு மட்டுமே பயன்படுத்துகிறார்கள். பாரம்பரியமாக ஒவ்வொரு படகும் ஒரு கிராமத்திற்கு சொந்தமானது. கிராமவாசிகள் அந்த படகை ஒரு தெய்வத்தைப் போல வணங்குகிறார்கள். ஆண்கள் மட்டுமே படகைத் தொட அனுமதிக்கப்படுகிறார்கள். படகிற்கு மரியாதை காட்ட அவர்கள் வெறுங்காலுடன் இருக்க வேண்டும். தண்ணீரில் இருக்கும்போது படகு வழுக்கும் வகையில், மீன் எண்ணெய், தேங்காய் ஓடு, கரி மற்றும் முட்டை ஆகியவற்றின் கலவையுடன் எண்ணெயிடப்படுகிறது. பழுதுபார்க்கும் பணிகள் கிராம தச்சரால் ஆண்டுதோறும் செய்யப்படுகின்றன. மரப் படகுகளைக் கட்டுவதற்கான ஒரு பழங்கால நூலான சாதபத்ய வேதத்திலிருந்து எடுக்கப்பட்ட விவரக்குறிப்புகளின்படி கட்டப்பட்ட சம்பக்குளம் சுந்தன் 130 அடி நீளமும் 69 அங்குல அகலமும் கொண்டது. இதன் பின்புற பகுதி சுமார் 11 அடி உயரத்திற்கு 22 அங்குல ஆழம் கொண்டது, மற்றும் ஒரு நீண்ட குறுகலான முன் பகுதி, இது ஒரு பாம்பை ஒத்திருக்கிறது. இதன் மேல்புறம் துல்லியமாக 83 அடி நீளமும் ஆறு அங்குல அகலமும் கொண்ட பலகைகளால் கட்டப்பட்டுள்ளது. இது 105 படகோட்டியினருக்கு இடமளிக்க முடியும். இந்த சுந்தன் சுமார் 5 நிமிடங்களில் 1.4 கி.மீ தூரத்தை கடக்க முடியும். 1989,1990,1991 ஆம் ஆண்டுகளில் புகழ்பெற்ற நேரு கோப்பை படகு பந்தயத்தில் மூன்று முறை தொடர்ச்சியான வெற்றிபெற்றது உட்பட பல படகு பந்தயங்களில் சாம்பக்குளம் சுந்தன் வெற்றி பெற்றுள்ளது.
பின்னர் இந்த படகு கலிபோர்னியாவை தளமாகக் கொண்ட யுஎஸ்டி குளோபல் நிறுவனத்தால் வாங்கப்பட்டது. இது 2013 டிசம்பர் 21 அன்று ஆலப்புழாவில் நடத்தப்பட்ட ஒரு கண்காட்சி விழாவில் உரிமையாளர்கள் சம்பாகுளம் படகு அணியினால் யுஎஸ்டி குளோபலுக்கு வழங்கப்பட்டது. யு.எஸ்.டி குளோபல் திருவனந்தபுரம் வளாகம் சம்பாகுளம் சுந்தனுக்கான புதிய வீடாக இருக்கும்.
சம்பாக்குளம் சுந்தன் படகு சிற்பி உமா மகேஸ்வரன் என்பவரால், சுமார் 180 நாட்களில் சுமார் 56 லட்சம் செலவில் புதிதாக  உருவாகியது. இதில் 104 படகோட்டிகள் தங்க முடியும். இது 2014 நேரு கோப்பை படகு பந்தயத்தில் வென்றது.
சுற்றுலா
சம்பாகுளம் ஒரு முக்கியமான சுற்றுலா தலமாகும். ஒவ்வொரு நாளும் பம்பை ஆற்றின் குறுக்கே நூற்றுக்கணக்கான படகு வீடுகள் நகர்வதைக் காணலாம். சம்பாகுளம் தேவாலயம் (வாலியா பல்லி) மற்றும் சம்பாகுளம் பாம்பு படகு (மற்றும் வேறு சில பாம்பு படகுகளும்) சுற்றுலா பயணிகளை ஈர்க்கும் தளமாகும். இயற்கையின் அழகை மக்கள் தங்கி ரசிக்கக்கூடிய பல விடுதிகள் உள்ளன. சம்பாகுளம் அங்காடியில் சில கலை-கலைப் பொருட்கள் உள்ளன, அங்கு சுற்றுலாப் பயணிகள் தங்களுக்கு ஆர்வமுள்ள பொருட்களைக் காணலாம்.
கலைக்கூடம்
இந்தப் பகுதியின் புனித தோமையர் கலைக்கூடம் பல ஆண்டுகளாக மிகவும் பிரபலமானது - பல உயர்தர சிலைகள் - பெரும்பாலும் மரத்திலேயே இங்கு தயாரிக்கப்படுகின்றன. இவற்றில் நிறைய பிற நாடுகளுக்கும் ஏற்றுமதி செய்யப்படுகின்றன.
வலது|thumb| சம்பாகுளம் தேவாலயத்திற்கு அருகிலுள்ள பம்பை நதியின் கட்டுமானத்தின் போது கிழக்கு மற்றும் மேற்கு சம்பாகுளத்தை இணைக்கும் புதிய பாலம்
போக்குவரத்து
சாலை - ஆழப்புழாவிலிருந்து 15 கி.மீ தூரத்தில், சங்கனாச்சேரியிலிருந்து சாலை வழியாக 18 கி.மீ தொலைவில் சம்பாகுளம் அமைந்துள்ளது.
ரயில் - முக்கிய நகரங்களுடன் நன்கு இணைக்கப்பட்டுள்ளது. அருகிலுள்ள முக்கிய நகரங்கள்: ஆழப்புழா, சங்கனாச்சேரி.
விமானம் - அருகிலுள்ள சர்வதேச விமான நிலையங்கள்: கொச்சி (நெடும்பசேரி) - 100 கி.மீ. திருவனந்தபுரம் - 150 கி.மீ.
நீர் - ஆழப்புழா (1 மணிநேரம்), கொல்லம் (8 மணி), சங்கனாச்சேரி (3 மணி), குமாரகோம் (3 மணி), கொச்சி (4 மணி) போன்றவற்றுடன் பின்புற நீர் வழியாக படகு சேவையால் இணைக்கப்பட்டுள்ளது.
வெளி இணைப்புகள்
பகுப்பு:Coordinates on Wikidata பகுப்பு:கேரள ஆறுகள் பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:ஆலப்புழை மாவட்டம்